cyanic-selkie/wikianc huggingface dataset:
Watch the Throne
Watch the Throne הוא אלבום משותף של הראפרים האמריקאים קניה וסט וג'יי זי, אשר יצא לאור ב-8 באוגוסט 2011 תחת חברות התקליטים רוק ניישן ודאף ג'אם. ג'יי זי וקניה וסט קדמו את האלבום באמצעות סיבוב הופעות נרחב בארצות הברית החל מאוקטובר עד דצמבר 2011. Watch the Throne הוא האלבום ה-9 הנמכר ביותר בארצות הברית לשנת 2011. עד כה, האלבום מכר מעל 1,500,000 עותקים ברחבי ארצות הברית.
בישול שדה
בישול שדה הוא יישום של שיטות בישול שונות בחיק הטבע, ללא היעזרות במבנים. הבישול בשדה נבדל מהבישול בבית בכך שהוא לא מתבסס על מטבח ולא עושה שימוש בשטח בישול ייעודי. מכיוון שאנשים רבים במגוון סיטואציות נמצאים מחוץ לבית, במידה והם רוצים לבשל מזון ולא רק להסתפק במזונות שנאכלים כמות שהם, הם עושים שימוש בשיטות בישול המותאמות לשטח בו הם נמצאים. בתרבויות עתיקות היכולת להבעיר אש בתוך מבנים בלי שיגרם נזק הייתה מוגבלת ולכן רוב הבישול היה נעשה בחוץ. עם התפתחות כלים כגון תנור ביתי, כירה, פתילייה, קמין וכדומה נעשה נוח ויעיל יותר לבשל בתוך הבית. עם זאת מעולם לא חדל האדם לבשל גם בחוץ במגוון הזדמנויות. כיום בישול שדה נעשה בעיקר כפעילות חברתית (כגון קומזיץ) או במהלך שהות ממושכת בטבע כגון בטיולים, מסעות ופעילות צבאית.
מינות (נצרות)
בנצרות הקדומה צמחו סיעות אחדות של מינות שחלקן נודע בימינו, בעיקר משום שקנו להן אחיזה באזורים מסוימים:
דיוויזיית הצנחנים החמישית (ורמאכט)
דיוויזיית הצנחנים החמישית (בגרמנית: 5. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית המערבית.
אווטאר: כשף האוויר האחרון – סוקי, לבד
עלילה
לאחר שאזולה שובה את סוקי היא שולחת אותה למאסר ב"סלע הרותח", בית הכלא המאובטח ביותר באומת האש. לאחר שהיא מבחינה במדיניות ההרעבה שנוקטים הסוהרים היא מגלה כי גדל במקום צמח מיוחד, אשר זכור לה מתקופת ילדותה באי קיושי. יחד עם ביו, אסירה שהכירה, ובעזרתם של אסירים נוספים הן חופרות חדר נסתר מאחורי חדר הכביסה בו הן מגדלות את הירק בחשאיות אותו הן חולקות עם אסירים נוספים.
מזרח ירושלים
גאוגרפיה
בעיר העתיקה נמצאים אתרים רבים הקדושים לשלוש הדתות האברהמיות, יהדות, נצרות ואסלאם, בהם הכותל המערבי, כנסיית הקבר, ויה דולורוזה, מסגד אל-אקצא וכיפת הסלע.
המאה ה-21
בסקר שנערך בסוף שנת 2010 ייחסו 67%–69% מהנשאלים חשיבות רבה לזהותם הערבית, הירושלמית והפלסטינית, וכמעט אותו שיעור של נסקרים ייחסו חשיבות רבה להיותם בעלי תעודת זהות כחולה. כ-39% אמרו שאם תינתן בידיהם הבחירה הם יעדיפו להיות אזרחי ישראל לעומת 31% שיעדיפו להיות אזרחי מדינה פלסטינית. לפי סקר עומק שערך מכון וושינגטון 5 שנים לאחר מכן, ביוני 2015, רוב של 52% מקרב תושבי ירושלים הערבים "העדיפו לחיות כאזרחים ישראלים שווי זכויות תחת ריבונות ישראלית". במקביל ניתן לראות זינוק חד בבקשות התאזרחות שהגישו ערביי מזרח ירושלים, כאשר בשנת 2016 הוגשו למעלה מאלף בקשות כאלו לעומת פחות ממאה בקשות בשנת 2003.
בסקר שנערך בסוף שנת 2021 בקרב ערביי מזרח ירושלים שלא מחזיקים בתעודת זהות כחולה, 93% העדיפו להמשיך לחיות תחת ריבונות ישראלית, לעומת 7% שהעדיפו להשתייך לרשות הפלסטינית. רק 1% העידו כי יהיו מוכנים לוותר על מעמד תושב הקבע שלהם בישראל.
אדוארד גלייזר
מחקריו האקדמיים
במחקריו המוקדמים גלייזר הראה כיצד גיוון תעשייתי תורם יותר לצמיחה כלכלית מאשר התמחות בענפי תעשייה ספציפיים. במחקרו על אי-שוויון מ-1997 יחד עם דייוויד קטלר הם הראו איך להפרדה גזעית השפעות שליליות על אפרו-אמריקאים בארצות הברית, לרבות אבטלה, שכר נמוך, גישה לחינוך והיריון בגיל נעורים.
יחסי נורווגיה–קוריאה הצפונית
היסטוריה
בין אפריל לנובמבר 1973, כל המדינות הנורדיות - כולל נורווגיה - כוננו יחסים דיפלומטיים עם קוריאה הצפונית, לאחר מסיבת עיתונאים משותפת של שרי החוץ של המדינות. זו הייתה פריצת דרך עבור המדינה, שכן היא סיימה את בידודה הדיפלומטי במערב אירופה. עם זאת, במהרה התפתחו צרות, עם שערורייה דיפלומטית גדולה שהתרחשה תוך שלוש שנים בלבד. בסוף אוקטובר 1976 תפסה המשטרה הנורווגית דיפלומטים מצפון קוריאה שמוכרים 4,000 בקבוקים של משקאות מוברחים וכמויות גדולות של סיגריות מוברחות. הדיפלומטים, שעקפו את מיסוי האלכוהול הסקנדינבי הקפדני, סחרו את מרכולתם בכבודתם הדיפלומטית. ההערכה הייתה כי שגרירות קוריאה הצפונית בנורווגיה מכרה אלכוהול וטבק לפי שווי שוק שחור של למעלה ממיליון דולר. רשתות דומות התגלו במהירות בדנמרק, שוודיה ופינלנד, וגרמו לסערה תקשורתית. באותו חודש נתפסו דיפלומטים אחרים מצפון קוריאה בנורווגיה כשהם מוסרים כמויות גדולות של חשיש לסוחרי סמים מקומיים, מקרה מוקדם של פעילות אסורה בצפון קוריאה בחו"ל.
מחלף ראשון לציון
מחלף ראשון לציון הוא מחלף המחבר את כביש 4 עם כביש 441 במרכזה של ראשון לציון ומכאן שמו. הוא נפתח לתנועה בשנת 1969 והיה לאחד המחלפים הראשונים שהוקמו במדינת ישראל.
אקס-מן: אוטופיה
רקע
לאחר מאורעות "תסביך משיח", סייקלופס הורה לוולברין להקים קבוצת אקס פורס חדשה כדי שתשמש כיחידת מבצעים מיוחדים חשאית, דבר אותו שהוא שומר בסוד מהאחרים, בייחוד משותפתו לחיים אמה פרוסט. כמו כן, בפגישה הראשונה של הקאבאל החשאי, נורמן אוסבורן הבטיח לאמה פרוסט לעזוב את קהילת המוטאנטים במנוחה, בתנאי שהיא תשמור עליהם תחת שליטתה. פרוסט שמרה על השתתפותה בקאבאל מסייקלופס, וסודות אלו כמעט וגרמו לקרע בין השניים. לבסוף, השניים אמרו את האמת אחד לשנייה, והבטיחו לא לשמור ביניהם סודות.
אקס-מן: ירושה
בחוברות X-Men Legacy, רוג, גמביט ודיינג'ר מחליטים להגיע לסן פרנסיסקו ולחבור לשאר האקס-מן. בדרכם הם פוגשים בפיקסי, שמשגרת אותם היישר לזירת ההתרחשות, המצויה בכאוס מוחלט עקב מהומות אותן ארגנו התנועות האנטי-מוטאנטיות ואלו שבעד המוטאנטים. סייקלופס שולח את שלושתם למצוא סטודנטים שנעלמו ולהחזירם הביתה. במהלך משימתם, רוג מתעמתת עם מונסטון, נבלת-על החברה באוונג'רס האפלים ומתחזה לגברת מארוול. היא מוצאת שהיא איננה יכולה לגעת ביריבתה, ולכן משתמשת בתכסיס כדי להימלט מהמקום.
פרק שני
אוסבורן מקים את קבוצת אקס-מן האפלים באופן רשמי, ושם את אמה פרוסט כמנהיגתם. לבקשתה של פרוסט, נאמור מצטרף לקבוצה. פרוסט מאשרת את העובדה שאוסבורן השתמש במשנה צורה שהתחזה לאקסבייר. זה האחרון מאשר שמיסטיק בעלת הכוחות לשינוי צורה עובדת בשבילו. פרוסט מציגה את הקבוצה החדשה בפומבי, והקבוצה אוכפת עוצר על העיר. הליון מוביל קבוצה שעוזרת לבטל את העוצר, והאקס-מן האפלים תוקפים אותם בתגובה. סייקלופס ושאר האקס-מן מתבוננים בשידור הטלוויזיוני המשדר את האירועים ומתלבטים בדרך שבה עליהם לנקוט. בינתיים, דארק ביסט מכין מכונה לניסוי על מוטאנטים באי אלקטרז, ומתחיל לערוך ניסויים בחיה.
פרק שישי
בזמן ההווה, סייקלופס והאקס-מן מתכוננים להתקפתם של האוונג'רס האפלים והאקס-מן האפלים על אוטופיה. במתקפה, אנג'ל מוציא את בולזאיי - המתחזה להוקאיי - מכלל פעולה; בלינג, נקרה ופרנזי מתקיפות את "גברת מארוול", בעוד קולוסוס יוצא בעקבות ונום (מאק גארגן) המתחזה לספיידרמן; וולברין ו-X-23 יוצאים בעקבותיהם של נשק אומגה ודאקן; חברי מועדון אקס מתעמתים מול דארק ביסט כפעולת תגמול על מה שנעשה לחיה; נאמור מתמודד מול הסנטרי, אך הוא מובס. איירון פטריוט וסייקלופס נאבקים זה מול זה; דניאל מונסטאר - שכעת קיבלה בחזרה את כוחות הוולקיריה מהלה - מתעמתת מול ארס; ואייסמן מתעמת עם מימיק. פרוסט מנסה את עזרתו של אקסבייר בניסיון להיכנס לראשו של הסנטרי ולהרגיע אותו. הם מצליחים, אולם היא חייבת להישאר במצב היהלום שלה משום שחלק מהריק (The Void) שבישותו של הסנטרי נכנס בתוכה. הסנטרי מבין את חומרת מעשיו ועוזב את זירת הקרב. בעוד מיראז' מביסה את ארס, אומגה מובס בידי וולברין, וארמור, פיקסי ו-X-23 מביסות את דאקן, אוסבורן אינו מרוצה מנפילתם של חברי קבוצתו. גברת מארוול מודיעה לאוסבורן כי יהיה עליהם להרוג את כולם כדי לנצח, אך אוסבורן מבחין כי הקרב משודר לטלוויזיה, ומחליט לסגת.
השלכות
דדפול עושה את דרכו לסן פרנסיסקו מתוך כוונה להתחיל בחיים חדשים, לאחר שהחליט כי הוא מעוניין לעזור לאנשים. הוא מתלבש יפה כדי "להתערות בסביבתו", אך כמעט והורג קבוצת מלחים ומוזג בבר. הוא צופה בהכרזתו של סייקלופס בחדשות ומגיע למסקנה המשמחת כי סייקלופס מדבר ישירות אליו ומזמין אותו להצטרף אליהם על האי אוטופיה.
אומת אקס
באנתולוגיה המובאת בארבע חוברות (Deadpool, Uncanny X-Men, X-Men Legacy ו-Nation X), מסופר על שובו של מגנטו ועל הסתגלותם של חברי האקס-מן השונים למקום מושבם החדש באי אוטופיה.
המיני-סדרה "אומת אקס" מתמקדת במספר חברי אקס-מן בשעת הסתגלותם באי אוטופיה. אף על פי שלסיפורים אלו אין כל קשר המשכיות ביניהם, כמה מהם מציינים כי קיימות באי מספר בעיות, ביניהן מחסור באוכל ומים. הדמויות עליהן מתמקד הסיפור, ותושבי האי, הם מגנטו, וולברין, נייטקרולר, אייסמן, סטורם, קולוסוס, גמביט, ארמור, X-23, רוג, מג'יק, קאנונבול, אמה פרוסט, קוקיות סטפורד, נאמור, וורפאת', רוקסלייד, נורת'סטאר, אנול, דיינג'ר, מדיסון ג'פריס ורבים אחרים. ג'ובילי, שאינה תושבת המקום, מופיעה גם היא בסיפור, ועל אף שאינו מוטאנט, דדפול השתקע גם הוא באי.
הפלא שבחיות הפרא
הסדרה שודרה גם בישראל בחינוכית בדיבובו של אברי גלעד בשנים 1995 עד 1997 ובשירתם של זמרים כמו מומי לוי, סער בדישי, גני תמיר וגיורא קנת. כמו כן היא הופצה לקלטות וידאו ול-DVD.
הסדרה הייתה מועמדת ל-5 פרסי אמי וזכתה באחד מהם.
משמרות ההסתערות
היסטוריה ותפקוד
הכוח נוצר על ידי ממשלת הרפוליקה ככוח שמירת סדר בערים והתבסס על בני מעמד הפועלים (בברצלונה למשל גויסו רוב חבריו מקרב אנשי המפלגה הקומוניסטית PSUC). זאת כיוון שהשלטון לא יכל לסמוך על חברי המשמר האזרחי שהיו בעלי נאמנות לבעלי האדמות העשירים. בתחילה נוצרו בערים פלוגות משמר חמושות (Compañías de Vanguardia) ובשנת 1932 אוגדו לכוח ארצי בשם "חיל ביטחון והסתערות" (Cuerpo de Seguridad y Asalto).
פרשת סטרפרלו
פרשת סטרפרלו (Stra-Perlo) הייתה פרשת שחיתות שנחשפה בשנת 1935 בצמרת המפלגה הרדיקלית של ספרד, שהייתה מפלגת השלטון באותם ימים ברפובליקה הספרדית השנייה.
לוקאס לינגור טנסן
קריירה
בשנת 2021 לוהק לתפקיד בסדרת האימה העתידית, "1899".
גשר ג'ורג' וושינגטון
הקמת הגשר
עבודות הקמת הגשר החלו בספטמבר 1927 על ידי רשות הנמלים של ניו יורק וניו ג'רזי. המהנדס אשר פיקח על הפרויקט היה אותמר אמאן.
הסיפון התחתון הוסיף שישה נתיבים נוספים. כיום על הגשר 14 נתיבים (והוא הגשר התלוי היחיד בעולם עם מספר נתיבים כה רב).
תוצאה לא מכוונת
סיבות
ב-1936, הסוציולוג האמריקאי, רוברט קינג מרטון פירט חמישה גורמים אפשריים לתוצאות לא מכוונות:
ג'וני אינגליש חוזר
עלילת הסרט
לאחר שעברו חמש שנים במנזר, ג'וני חזר לבריטניה לתפקידו. ראש הארגון, פגסוס, אמרה שמשימתו היא למנוע את הרצח של ראש הממשלה של סין, יאנג פינג. ג'וני מגיע להונג קונג ביחד עם הסוכן הצעיר, טאקר, ושם מוצא את איש הקשר שלו, טיטוס פישר. פישר אומר לג'וני שהוא צריך להשיג את אחד מהמפתחות של וורטקס, שמקנים גישה לסם לשליטה במוח. ג'וני לא מאמין לכך עד שפישר נורה על ידי מנקה סינית שעובדת בוורטקס והוא חוטף את המפתח מצווארו של פישר, אך בחור סיני שעובד בוורטקס, ברח ממנו עם המפתח. אך, לאחר מרדף בהונג קונג, ג'וני השיג את המפתח.
חיים יהושע אלעזר הכהן חמצי
חיבוריו
חיבורים שנותרו בכתב יד: פירוש לספר תהילים, דרושים, כללי דינים על סדר א-ב.
טאונגיי
היסטוריה
לפני הקולוניזציה הבריטית, טאונגיי היה כפר קטן שמנה כמה בקתות. האזור שכב על כתף רחבה של גבעות שאן והיה מאוכלס באנשי שאן באותה תקופה. עקב עיור מסיבי לא נותרו עקבות מהכפר המקורי.
נברלק
מצב
נכון לשנת 2019, אין תוכניות שימור ספציפיות עבור הנברלק. הוא מצוי במספר פארקים לאומיים ושמורות טבע, ביניהם הפארק הלאומי קקדו והפארק הלאומי ליצ'פילד. ארגון השימור IUCN, ממליץ לרשויות השימור האוסטרליות להקים גרעין רבייה של הנברלק בשבי לצורך השבה לטבע בעתיד, ולפקח באופן הדוק על הכניסה לאיים שבהם המין נמצא.
System of a Down (אלבום)
עטיפת האלבום
עטיפת האלבום לקוחה מתוך פוסטר אנטי-פשיסטי משנת 1928 שעיצב האמן הוויזואלי ג'ון הרפילד למפלגה הקומוניסטית של גרמניה. בטקסט בתמונה המקורית רשום: "ליד יש 5 אצבעות! ועם חמש אצבעות אלה תפסו את האויב! " בעטיפת האלבום נכתב במקום: "ליד יש חמש אצבעות, מוכשרות ועוצמתיות, עם יכולת להרוס וגם ליצור". בהמשך העטיפה נכתב: "פקח עיניים, פתח את פיך, סגור את ידיך וקמוץ את זרועך לאגרוף" (טקסט זה שימש בהמשך את סולן הלהקה, סרג' טנקיאן, בשירו "Uneducated Democracy").
פארק החתירה האולימפי שוניי
פארק החתירה האולימפי שוניי (בסינית: 顺义奥林匹克水上公园) נבנה עבור אולימפיאדת בייג'ינג. הפארק נבנה על מנת להכיל את תחרויות החתירה, תחרויות הקאנו והקייאק, וכן את מרתון השחייה. הפארק ממוקם במאפו, כפר ברובע שוניי שבעיר בייג'ינג בירת הרפובליקה העממית של סין.
בית סטארק
סאנסה סטארק
סאנסה סטארק בת ה-13, בתם הבכורה של קייטלין ואדארד, אהבה תמיד את חיי האצולה ומנעמי החצר. היא חלמה שתהיה נסיכה ותינשא לאביר מפואר, ואהבה שירה, נימוסים ולורדים חשובים. היא הייתה תמימה וצעירה. כאשר אביה נסע למעלה מלך היא התלוותה אליו כשכולה מלאה בחלומות מתוקים. בדרך למעלה מלך הרגו את זאבת הבלהות שלה, ליידי. היא נועדה להינשא לנסיך ג'ופרי באראתיאון, יורש העצר, כאשר תגיע לפרקה - אך כאשר ג'ופרי מחליט להוציא להורג את אביה, הופכת סאנסה מילדה תמימה וקטנה לעצובה, בוגרת וחסרת חיים. סרסיי, המלכה האם, מחליטה להשאיר אותה במעלה מלך בתור בת ערובה. במשך כל הזמן שבו בית סטארק עובר תהפוכות קשות, נשארת סאנסה שבויה בתוך חייה האומללים במעלה מלך. האירוסין בינה לבין המלך ג'ופרי מתבטלים ובמקומם מחתנים את סאנסה עם טיריון לאניסטר, דודו של ג'ופרי, שהיה גמד הקרוי בלעג "השימדון" (imp). טיריון מחליט לרחם על סאנסה ולא לממש את נישואיהם.
בראנדון "בראן" סטארק
בנם של קייטלין ואדארד סטארק הוא נער בן 10. שמו המלא הוא בראנדון וזאב הבלהות שלו נקרא "קיץ".
בסדרת הטלוויזיה בראן חוזר אל וסטרוז ומסייע בהתמודדות מול ההלכים הלבנים, ובסיום הסדרה מוכתר לשליט שבע הממלכות.
תאוריות
בסדרת הטלוויזיה, בחיזיון שבו צופה בראן סטארק ברגעיה האחרונים של ליאנה, התאמתה התאוריה באופן חלקי, עם היוודע זהות אימו של ג'ון שלג. בניוף ווייס, תסריטאי סדרת הטלוויזיה, אמרו במספר ראיונות, כי ג'ורג' מרטין סמך עליהם ונתן את אישורו שהם יערכו את הסדרה רק לאחר שניחשו נכונה את זהות אמו של ג'ון. בפרק סיום העונה השביעית נחשף כי אביו ואמו אכן היו ראיגאר טארגאריין וליאנה סטארק, אשר התחתנו בסתר, ועל כן הוא איננו ממזר, שמו האמיתי הוא אאיגון טארגאריין (ה-VII) והוא למעשה יורש העצר החוקי של כס המלוכה.
ולנטין גלושקו
פעילות מוקדמת
בנעוריו החל גלושקו בניסויים עם חומרי נפץ, אותם מצא בנפלים של פגזים ארטילריים באזורי קרבות מלחמת האזרחים. בנעוריו החל העניין הרב שלו במסעות לחלל, בין היתר לאחר קריאת ספרי מדע בדיוני. ידוע על מכתב אחד לפחות ששלח בשנת 1923 לקונסטנטין ציולקובסקי. לאחר לימודיו התיכוניים פנה ללימודי פיזיקה ומתמטיקה באוניברסיטת לנינגרד. במרץ 1938 נעצר על ידי הנ.ק.ו.ד. ונידון לשמונה שנות מאסר בגולאג. הוא נשלח למפעל שמור ששימש מעין כלא (כונה ברוסית "שאראשקה") לעבודה בתחומי מומחיותו. בשנות מלחמת העולם השנייה היה אחראי על פיתוח מנועים רקטיים המונעים בדלק נוזלי. בשנת 1944 שוחרר גלושקו ובשנת 1956 זוכה מן ההאשמות נגדו. בסיום מלחמת העולם השנייה גלושקו נשלח לגרמניה לתור אחר חלקי טילים מסוג וי 2, ביחד עם סרגיי קורוליוב ואנשי צבא.
ראש תוכנית החלל של ברית המועצות
בשנת 1974, החליט מנהיג ברית המועצות ליאוניד ברז'נייב לפטר את ואסילי מישין, לאור כישלונותיו החוזרים ונשנים של משגר החלליות לירח, N-1. במקומו מונה ולנטין גלושקו, כראש משרד התכנון מספר 1 (OKB-1) ובפועל כראש תוכנית החלל של ברית המועצות. בתפקיד זה החזיק עד מותו. במהלך פעילותו כראש משרד התכנון הראשי של ברית המועצות בתחום החלל פיקח על מיזמי ענק כמו תחנת החלל מיר, פיתוח מעבורת החלל בוראן והמשגר הכבד והחזק ביותר של ברית המועצות, "אנרגיה".
פונקציות טריגונומטריות
הפונקציות הטריגונומטריות במשולש ישר-זווית
כאשר x היא זווית סמוכה ליתר במשולש ישר-זווית (x בין 0° ל-90° במעלות או בין 0 ל-π/2 ברדיאנים):
שאיפת ממסים נדיפים
ממסים
השימוש בממסים נדיפים עלול לגרום לנזק למוח, למערכת העצבים, לכבד וכן לאיברים אחרים בגוף. בטווח הקצר מקרי המוות כתוצאה משימוש בממסים נדיפים נגרמים בעיקר משאיפת קיא בשעה שהמשתמש חסר הכרה, או משילוב של דיכוי מערכת הנשימה והיפוקסיה, סיכון זה גבוה במיוחד בעת שימוש בגזים כבדים מן האוויר כגון בוטאן או אדי בנזין. הסיכון שבשימוש במנת-יתר קטלנית של הסם, בעת שימוש בממסים נדיפים, גבוה יותר משימוש במנת-יתר בהזרקת אופיאטים כגון הרואין.
ניתן למנוע את רוב מקרי המוות כתוצאה משימוש בממסים נדיפים אם המשתמש מקבל טיפול החייאה באופן מיידי לאחר הפסקת הנשימה. אולם רוב מקרי המוות מתרחשים בשעה שהמשתמש נמצא לבדו, או בחברת משתמשים אחרים שאף הם תחת השפעת הסם. ממסים נדיפים מסוימים מסוכנים יותר מאחרים, כך בנזין וגז קירור למזגנים.
גזים
שאיפת בוטאן עלולה לגרום לסחרחורות, הרדמות, מחסור בחמצן, חוסר סדירות בקצב הלב וכוויות קור. בוטאן הוא הגז הנמצא בשימוש רחב ביותר בבריטניה כסם פסיכואקטיבי וגרם ל-52% ממקרי המוות בין משתמשי ממסים נדיפים בשנת 2000. על ידי התזת בוטאן ישירות לגרון, זרם הנוזל עלול עם התפשטותו לרדת לטמפרטורה של מינוס 20 מעלות צלזיוס ולגרום לכיווץ שרירי הגרון. חלק מן הממסים הנדיפים עלולים לגרום אף לדום לב פתאומי. חלק מן הגזים הנשאפים גורמים כנראה לרגישות יתר של הגוף לאדרנלין. במצב זה, עליה פתאומית ברמת האדרנלין בגוף (למשל כתוצאה מפחד פתאומי הנגרם מהזיות), עלולה לגרום לחוסר סדירות קטלנית בקצב הלב.
דרום-מזרח אסיה ואפריקה
שאיפת צואה היא תופעה נפוצה בקרב עניים וחסרי בית, במספר ארצות בדרום מזרח אסיה, כגון תאילנד ומלזיה. על ידי הכנסת צואה של בעלי חיים, או בני אדם, לשקית פלסטיק או לפחית אטומה והותרתה בשמש נוצר תהליך של פירוק כימי הפולט גז מתאן הפועל כסם פסיכואקטיבי. המשטרות המקומיות מתקשות להגיב לתופעה זו לאור העובדה כי צואה איננה מוכרזת כסם מסוכן והשימוש בה חוקי.
Sport Engineering
החזקות
פעילות החברה התקיימה בשבעה מתקנים מרכזיים ברוסיה, שנבנו ושופצו לקראת מונדיאל 2018:
ערי הזהב הנסתרות
לאורך השנים הסדרה שודרה בארצות רבות ודובבה למספר שפות. בישראל שודרה הסדרה בטלוויזיה החינוכית בשנת 1988 ושוב בשנת 1991 בדיבוב צרפתי, עם כתוביות בעברית ובהמשך בדיבוב לעברית בערוץ זום.
עלילת הסדרה
מנדוזה מצליח לשבש את מערכת ההקפאה הקריוגנית של האולמקים כאשר הוא עוצר את תהליך ההקפאה שכבר החל בילדים ומשחרר אותם. האולמקים יוצאים בעקבותיהם בתקווה שיצליחו לתפוס את הילדים ולהשיג את ליבת כור ההיתוך של עיר הזהב.
עונה 1
טאו מספר לאסטבן ולזיאה שלפני אלפי שנים, לאור החשש ממלחמה גלובלית אשר תגרום לחורבן האימפריה, דאג הקיסר של אימפריית מו לאחסן את מורשת עמו בשבע ערי זהב שבנה במקומות שונים ברחבי העולם. הוא גם מספר שהוא חיכה להם: הנבואות של בני עמו דיברו על ילדה שחורת-עיניים שתוכל להביא את צאצאי מו הנותרים אל יבשת המזרח, כלומר אמריקה, שבה נמצאת ככל הנראה עיר זהב אחת, ועל ילד שיגיע בשחייה מהאי השני. טאו, השואף למצוא מידע נוסף אודות אבותיו, מצטרף אל החבורה. שלושת הילדים יוצאים למסע בעקבות אותן ערי הזהב הנסתרות ובמהרה הופכים לחברים בלב ובנפש.
במהלך מסעם למציאת ערי הזהב ממשיכים הגיבורים לגלות טכנולוגיות מתקדמות רבות ולהיעזר בהן - שרידים לאימפריית מו, אשר ידעה לנצל את אנרגיית השמש: הם מגלים ספינה גדולה בשם סולאריס וכן כלי טיס מוזהב ענקי דמוי קונדור, המסוגל לטוס למרחקים עצומים - והכול באמצעות אנרגיית השמש בלבד. לאורך המסע טאו נושא עמו אנציקלופדיה המכילה מידע רב על הטכנולוגיות של אימפריית מו וכד מסתורי שאף אחד אינו מסוגל לפתוח, ושלפי האגדה רק הכוהן הגדול של עיר הזהב יצליח לעשות זאת.
אתרים בעלילה
רוב האתרים שבהם מתרחשת עלילת הסדרה מתבססים על אתרים ארכאולוגיים וממצאים אמיתיים, אשר אוירו בדייקנות ובפירוט רב. אף על פי כן, כדי שניתן יהיה לשלבם בעלילת הסדרה, נאלצו היוצרים לשנות את המיקום של חלקם. להלן רשימה של הערים המפורסמות ביותר והערים הבדיוניות המתבססות עליהן (לפי סדר הופעתן בסדרה):
גבעת מצודת לונדון
היסטוריה
הגבעה היא אחד מהאזורים העתיקים ביותר בלונדון, ובחפירות הארכאולוגיות שנערכו בה נמצאו עדויות להתיישבות אנושית מתקופת הברונזה, וכפר מהתקופה הרומית שנשרף עד היסוד במהלך המרד של בודיקיאה. על פי "ההיסטוריה של מלכי בריטניה" (Historia Regum Britanniae) קבור בגבעה ברוטוס מטרויה (באנגלית ובולשית: Brutus), דמות אגדית המוזכרת בפולקלור הבריטי והולשי כמייסד בריטניה.
טימון ופומבה
בסדרת הטלוויזיה משמר האריות (2016)
בסדרה זו, טימון ופומבה הם הדודים החורגים של בונגה גירית הדבש, אחד מחברי משמר האריות.
במהדורות המקוריות באנגלית
בסרט הרימייק למלך האריות משנת 2019 מדובב טימון על ידי השחקן בילי אייכנר, ואילו את פומבה מדובב השחקן סת' רוגן.
אגם אינארי
אגם אינארי (בפינית:  Inarijärvi) הוא אגם בצפון-מזרח פינלנד. שטחו כ-1,040 קמ"ר, והוא האגם השלישי בגודלו בפינלנד, והגדול ביותר בלפלנד. גובהו בין 117 ל-119 מטרים מעל פני הים, ומפלס זה תלוי באספקת המים המגיעים דרך תחנת הכוח ההידרואלקטרית קייטקוסקי המצויה ברוסיה. האגם רדוד ברובו, אך בחלקו הצפוני מגיע עומקו ל-95 מטרים. האגם קופא בכל שנה, בין נובמבר לראשית חודש יוני. האגם נשפך לנהר פאטסיוקי, שזורם צפונה, ונשפך לפיורד וראנגר שבים ברנץ.
משה שמשון בכרך
פיוטיו
כאמור, כתב יד עם פיוטיו שמור בספריה הלאומית. ביניהם:
משפחתו
ילדים נוספים נפטרו בילדותם.
אסון הילסבורו
תגובות לאסון
ארבעה ימים לאחר האסון נערך משחק הגומלין בחצי גמר ליגת האלופות בין מילאן לריאל מדריד באצטדיון סן סירו. שש דקות לאחר שריקת הפתיחה, שרק השופט ועצר את המשחק לדקת דומייה לזכר ההרוגים. במהלך דקת הדומייה החלו חלקים מאוהדי מילאן לשיר את You'll Never Walk Alone, שיר האוהדים המפורסם ביותר של ליברפול, כאות הזדהות עם אבלם. השיר Ferry Cross the Mersey (מעבורת על נהר המרזי), שיר ליברפולי נוסף של ג'רי והפייסמייקרס, הוקלט על ידי פול מקרטני ואמנים נוספים בתקליטון בהפקת סטוק אייטקן ווטרמן, שרווחיו היו קודש למשפחות הנפגעים.
ועדת הבדיקה העצמאית והתנצלות ראש הממשלה
ב-12 בספטמבר 2012 פרסמה הוועדה את מסקנותיה, בה ניקתה את האוהדים מכל אחריות לאסון, חשפה את מסע הטיוח של המשטרה שכלל סילוף עדויות והעלמת ראיות, וקבעה ש-41 מהמתים נפטרו אחרי השעה 15:15, השעה אשר חוקר מקרי המוות המקורי קבע, כי כולם כבר מתו בה, ושייתכן שאם כוחות ההצלה היו מגיעים אליהם בזמן ניתן היה להציל את חייהם.
לעכברה
"לעכברה, בהפיכתה בקנהּ עם מחרשה, נובמבר, 1785" היא פואמה סקוטית שנכתב על ידי רוברט ברנס ב-1785. האגדה גורסת כי השיר נכתב לאחר שברנס חרש בשדות והרס בטעות קן של עכברים. אחיו של ברנס אף טען שהמשורר חיבר את השיר בעודו מחזיק את המחרשה.
בתרבות
ג'ון סטיינבק לקח את שמו של הרומן שלו משנת 1937, על עכברים ואנשים, משורה הנמצאת בבית הלפני אחרון. גם הרומן "The Best Laid Plans" מ-1997 מאת סידני שלדון קרוי בהשראת שורה מהשיר.
המערכון "Word Association" של מונטי פייתון מתייחס לשורה הראשונה של השיר.
רני אידן
רן (רני) אידן (נולד ב-1949) הוא ראש המועצה האזורית עמק חפר לשעבר.
חיים אישיים
אידן נשוי ליונת ואב לשלושה ילדים, מתגורר במכמורת.
שכנאי
ראו גם
}}
כיבושי אלכסנדר הגדול באסיה התיכונה
במהלך המערכה הצבאית הממושכת נתקל אלכסנדר באתגר גדול, שעמד גם בפני כובשים זרים אחרים של האזור, שבאו בעקבותיו: התנגדות עיקשת לכיבוש מצד האוכלוסייה המקומית שוחרת העצמאות. בנוסף לכך, התקשה הצבא היווני-מוקדוני להתמודד נגד טקטיקות הלוחמה שבהן השתמשו העמים והשבטים המקומיים, שהיו זרות לו, וכללו שימוש בטקטיקות גרילה (התקפות פגע וברח קטלניות והטמנת מארבים) על ידי כוחות פרשים (בעיקר קשתים רכובים) שנהנו מיתרון הניידות. כדי להתמודד עם האתגר נאלץ אלכסנדר לבצע שינויים משמעותיים בהרכב צבאו, ולגייס פרסים ובני שבטים מקומיים, כדי לחזק את האלמנטים הניידים בצבאו.
הצלחת המערכה של אלכסנדר באסיה התיכונה נבעה גם מיכולתו לגייס את תמיכתם של חלק מהשבטים המקומיים, בין השאר באמצעות קשרי נישואין. במסגרת זו התחתן גם אלכסנדר עצמו עם בתו של אחד מראשי השבטים המקומיים. על אף שהצליח להכניע את ההתנגדות לשלטונו, כיבוש המחוזות הצפון-מזרחיים של האימפריה הפרסית על ידי צבאו לא היה שלם, ולכן נאלץ אלכסנדר להשאיר שם חיל מצב גדול, שכלל 13,500 חיילים – הכוח הגדול ביותר שהוא השאיר באזור כלשהו – כדי להבטיח את המשך שליטתו לאחר עזיבת כוחו העיקרי.
רקע היסטורי
לאחר התפרקות הממשל הפרסי המרכזי כתוצאה מכיבוש האימפריה הפרסית בידי אלכסנדר הגדול נעלמה הסמכות הממלכתית גם בחלקים המזרחיים של האימפריה, שטרם נכבשו על ידי אלכסנדר הגדול. כתוצאה מכך, נאלץ אלכסנדר להתמודד עם שליטים מקומיים רבים, שבטים נוודים ושברי האימפריה הפרסית שניסו לנצל את התפרקות האימפריה הפרסית לטובתם. כל זה גרם לכך שלא היה די בניצחון בקרב גדול אחד או במספר קרבות גדולים להכרעת האויב והמאבק קיבל מאפיינים של לוחמת גרילה.
באקטרים וסוגדים
הארגון היה על בסיס שבטי. ראש שבט נקרא לדגל על ידי סטראפ (מושל) המחוז והגיע בראש חייליו. העדויות אודות הציוד הבאקטרי הן בעיקר אפיגרפיות. הם נראים לבושים בלבוש של בני מדי – חולצה קצרה ומכנסיים רחבים. חימושם כלל בעיקר חניתות, קשתות וחרבות קצרות, פטישי קרב וגרזני קרב. ציוד המיגון היה דל והחלק המתכתי היחיד היה בדרך כלל הקסדה ואילו שריון הגוף היה עשוי עור.
הצבא המוקדוני
היסוד המוקדוני נותר ללא שינוי מהותי: המוקדונים שירתו בעיקר בתור פזטיירוי, כרגלים כבדים בפלנקס. הפזטיירוי היו חמושים ברומח - הסריסה - שאורכו הגיע עד 5.5 מטרים. חרב קצרה שימשה נשק משני, אם הסריסה נשברה בקרב. למיגונו השתמש במגן פלטה קטן. קסדה ולעיתים שריון קל ומוקיים השלימו את מיגונו של החייל. כמו כן, חיילים מוקדונים הרכיבו את חיל ההיפספסטים, חיילי עלית שחימושם אינו ודאי והוא היה ככל הנראה קל יותר מחימוש החיילים ששירתו בפלנקס, אך כבד יותר מזה שהוקצה לפלטסטים. ייתכן שהיו חמושים בדומה להופליטים יוונים בני התקופה במגן גדול ובחנית קצרה. חלק קטן מבני מוקדון שירת בחיל הרגלים הקלים, בעיקר כקשתים.
הפלישה לבאקטריה וסופו של בסוס
זמן קצר לאחר מכן, בגדו הקצינים של בסוס במצביאם ומסרו אותו לאלכסנדר. עונשו היה קשה ואכזרי. הוא עונה והוטל בו מום, בהתאם למנהג הפרסי, ולאחר מכן נצלב או שגופו נקרע לשני חלקים.
מערכה בסוגדיאנה ומסע עונשין נגד הסקיתים (סוף 329 לפנה"ס)
אלכסנדר לא יכול היה לנצל את ניצחונו על הסקיתים, כי הצבא ששלח לעזרת מרקנדה נפל למארב שטמן לו ספיטמנס והושמד ברובו. הוא יצא עם כוחו העיקרי לעזרת חיל המצב שהותיר במרקנדה וספיטמנס בחר להימנע מקרב סדור מולו ונמלט עם כוחו לערבה רחבת הידיים. אלכסנדר יצא למרדף, אך איבד את עקבותיו ונאלץ לנטוש את המרדף אחריו. אירועים אלה נמשכו לאורך מרבית שנת 329 לפנה"ס. אלכסנדר הותיר 3,000 חיילים במרקנדה ופנה דרומה לעבר באקטריה. בשלב זה חברה אליו תגבורת גדולה מאוד שמנתה 16,000 שכירי חרב מיוון ומצפון הבלקן, כולל 2,500 פרשים.
ספרים וסרטים
בתקופה מודרנית הונצחה המלחמה בספרו של סטיבן פרספילד (Steven Pressfield, The Afghan Campaign) - המערכה באפגניסטן, שלא תורגם לעברית.
מקורות עתיקים
חמשת המקורות העתיקים ששרדו עד היום:
פרנסיסקו דה טולדו
הוא מילא את תפקיד המשנה למלך החל מה-30 בנובמבר 1569 ועד ה-1 במאי 1581, בסך הכל אחת-עשרה שנים וחמישה חודשים. הוא זכה לשבחים כ"המארגן העליון" של הסדר במדינה, והעניק לה מבנה משפטי הולם וחיזוק מוסדות חשובים שניהלו את המושבה הספרדית במשך למעלה ממאתיים שנה. הוא קיבל ביקורת על צמצום האוכלוסייה הילידית, הרחבת עבודת הכפייה והוצאה להורג של טופאק אמארו, מנהיג האינקה האחרון של מדינת נאו-אינקה בווילקבמבה.
בשירות המלך קרלוס החמישי
בשנים שלאחר מכן המשיך לשרת את המלך הספרדי, והשתתף גם בוועדות ובמועצות שונות. זו הייתה תקופה סוערת מאוד. העות'מאנים הסתערות וניסו לעצור את התקדמות של הפרוטסטנטיות בגרמניה, והמלך הספרדי התערב בכך. בכל אותה תקופה פרנסיסקו דה טולדו היה ליד הקיסר קרלוס החמישי. באותה העת, הוא עמד בראש משא ומתן ספרדי עם אנגליה לפתיחת מלחמה חדשה נגד צרפת.
הוא עסק גם בסוגיות אמריקה הלטינית, והתעניין במעמד המשפטי שצריכים לקבל הילידים. בשנת 1543 עזב את ברצלונה עם הקיסר, ויצא לאיטליה וגרמניה במהלך המלחמה הרביעית נגד צרפת. הוא השתתף בקרבות חלדרנד ודארן.
המשנה למלך בפרו
טולדו פעל בתוקף לניצור הילידים ולמתן הכשרה דתית. טולדו הוסיף חוקים חדשים וגזרות מלוכה בנוגע לילידים ואדמותיהם. ריכז אותם בכפרים ובעיירות. הוציא חוקים שחלים על ילידים וספרדים כאחד. ניסה להתאים את המבנים הפוליטיים והחברתיים של האינקה לחיים החדשים. במסגרת הרפורמות שלו לא ניתן היה לגייס יותר משביעית מאוכלוסיית הגברים בכפר, לא ניתן היה להכריח אותם לעבוד הרחק מכפרי הולדתם, והם היו זכאים לפיצוי על עבודתם. הרפורמות הללו נקראו לאחר מכן בשם "רפורמות טולדו".
טולדו בנה ביצורים בחוף להגנה מפני שודדי ים והקים גם את "לה ארמדה דל מאר דל סור" (צי הדרום) בנמל קייאו. (סר פרנסיס דרייק היה פעיל מאוד באותה העת בחופי פרו בשנת 1579.)
חזרה לספרד, מאסר ומוות
למרות זאת, טולדו הואשם בכך שספרי המשנה למלך לא היו מאוזנים והמסים לא הוחזרו לספרד.
פרובינציית וסטפאליה
פרובינציית וסטפאליה (בגרמנית: Provinz Westfalen) הייתה פרובינציה של ממלכת פרוסיה והמדינה החופשית פרוסיה מ-1815 עד 1946. בתורה, פרוסיה הייתה המדינה הגדולה ביותר של הקיסרות הגרמנית בין השנים 1871–1918, של רפובליקת ויימאר מ-1918 עד 1933, ושל גרמניה הנאצית מ-1933 עד 1945.
הקמה ומבנה
נפוליאון בונפרטה ייסד את ממלכת וסטפאליה כמדינת חסות של האימפריה הצרפתית הראשונה ב-1807. למרות שנקראה על שם האזור ההיסטורי של וסטפאליה, היא הכילה בעיקר שטחים הסיאניים, אנגריים ואוסטפאליים ורק חלק קטן יחסית מאזור וסטפאליה. לאחר כיבושו מחדש של האזור על ידי הקואליציה השישית ב-1813, הוא הוכנס לניהול.
אייניוזאורוס
מאפיינים
האייניוזאורוס היה דינוזאור צרטופסי מתת-משפחת הצנטרוזאורים המאופיינים בקרני אף מפותחות וקרני גבה מנוונות. אורכו היה בין 4.5 ל-6 מטר ומשקלו כ-1.3 טון. גודלו היה כגודל קרנף. מהעטרה של האייניוזאורוס בלטו שני דוקרנים ארוכים כלפי מעלה והיו בה שני חללים בעצמות. קרן האף של האייניוזאורוס הייתה כבדה ומעוקלת קדימה. כנראה שמבנים אלה שימשו בעיקר לתצוגה ופחות להגנה מפני טורפים. האייניוזאורוס חי בעדרים ואכל צמחייה נמוכה, אותה תלש במקורו.
פרובינציית וסטפאליה
מפלגת מרכז
במיוחד בעקבות ה-Kulturkampf, מפלגת המרכז (Zentrum), המבוססת על הדפוסים המסורתיים מתחילת המאה ה-19 והמהפכה של 1848, הפכה במידה רבה למונופול של הפוליטיקה בחלקים הקתולים של המחוז. המפלגה התמקדה בווידוי דתי ונתמכה ללא קשר למעמד החברתי על ידי פועלים קתולים, חקלאים, בורגנות ואצולה. וסטפאליה הייתה מרכז ליבה של המפלגה. המפלגה צמחה מתוך מפגש של פוליטיקאים בסוסט בשנות ה-60, כדי לדון בהקמת מפלגה פוליטית קתולית. תוכנית סוסט 1870 הייתה אחד המסמכים המייסדים של המפלגה. וילהלם עמנואל פון קטלר והרמן פון מאלינקרודט היו מהפוליטיקאים המובילים בהקמת המפלגה שהגיעו ממחוז וסטפאליה.
מצד שני, בחלקים המתועשים של המחוז, הקתוליות החברתית הייתה חזקה מאוד. זרם זה היה חזק במיוחד ברוהר ובזאוארלנד. האיגודים הנוצרים שם היו בעיקר חזקים יותר ממתחריהם הסוציאל-דמוקרטיים. קתולים וסטפאלים כמו אוגוסט פייפר ופרנץ היטצה, ששניהם היו מנהיגי האגודה העממית לגרמניה הקתולית, היו אנשים בולטים שעסקו בפוליטיקה חברתית.
גרין פארק
גרין פארק (באנגלית: Green Park, בתרגום לעברית: פארק ירוק) הוא אחד מהגנים המלכותיים של לונדון. פארק גרין נמצא בין הייד פארק לבין פארק סנט ג'יימס. בניגוד לפארקים האחרים בלונדון, אין בפארק זה פסלים, אגמים או מזרקות. הפארק הוא אזור מיוער הסובב את דרך קונסטיטושן ("דרך הבריאות" - על שם הצעדות שנהג המלך לעשות בפארק מדי בוקר) המובילה לארמון בקינגהאם.
היסטוריה
במקור שימש אזור זה מקום קבורה למצורעים שנפטרו בבית החולים סנט ג'יימס שעמד בסמוך. הפארק תוחם לראשונה במאה ה-16 על ידי הנרי השמיני. באותה עת היה האזור חלק מאחוזת משפחת פולטני (Poulteney). בשנת 1688, עת שהאזור כונה שדה סנדפיט (Sandpit Field), הועבר האזור לחזקת המלך (באותה עת המלך צ'ארלס השני), והשטח הפך לפארק מלכותי. צ'ארלס הורה על בניית השבילים בגן, והשתמש בו לצייד איילים. כמו כן המלך הורה על בניית בית קרח על מנת לספק קרח לארמונות המלכותיים שהיו בסמוך.
פרובינציית וסטפאליה
מלחמת העולם השנייה
המלחמה נגעה ישירות באוכלוסייה האזרחית של וסטפאליה לראשונה עם הפצצת הרוהר. מינסטר חוותה את ההפצצה הראשונה שלה ב-1940 והעיר הפכה ליעד להפצצות לילה קשות עוד לפני תחילת ההפצצות הנרחבות ב-1941. בסך הכל מתו בעיר למעלה מאלף בני אדם כתוצאה מהתקפות אוויריות. בבוכום מתו למעלה מארבעת אלפים ורק 35% מהמבנים שם שרדו מ-1939 עד 1945 ללא פגע. זה היה דומה מאוד בערים אחרות, לא רק ברוהר ובערים הגדולות, אלא גם באזורי שוליים. הערים זוסט ומסדה, למשל, נהרסו ברובן, ואפילו יישובים כפריים קטנים כמו פרדבורג סבלו מנזק עצום מהפצצות בעלות הברית. בלילה שבין 16 ל-17 במאי 1943, פרצו מפציצי RAF לנקסטר ("The Dambusters") במהלך מבצע נזיפה את הסכר של מאגר מהנה, וגרמו לשיטפון שהרג לפחות 1,579 בני אדם. נהיים נפגעה במיוחד עם למעלה מ-800 קורבנות, ביניהם לפחות 526 קורבנות במחנה לנשים רוסיות שהוחזק לעבודות כפייה.
פירוק המחוז
הבריטים ביטלו את המחוזות הפרוסיים באזורם ב-23 באוגוסט 1946 בהתאם להחלטה שהתקבלה על ידי הקבינט הבריטי ביוני 1946. וסטפאליה אוחדה עם החלק הצפוני של פרובינציית הריין לשעבר ויצרה את נורדריין-וסטפאליה. ב-1947 אוחדה המדינה החופשית ליפה לתוך נורדריין-וסטפאליה, והפכה לחלק ממחוז דטמולד. עוד לפני ביטול פרוסיה הרשמי ב-25 בפברואר 1947, המחוז נעלם מהבמה הפוליטית. לאחר ייסוד הרפובליקה הפדרלית של גרמניה והעברת חוק היסוד ב-23 במאי 1949, הפכה נורדריין-וסטפאליה לאחת ממדינות הפדרציה החדשה.
אוונטורין
אַוָונְטוּרִין הוא סוג של קוורץ המאופיין בהיותו שקוף למחצה ובנוכחות של מינרלים בצורת לוחיות הכלואים בו ובעטיים מתקבל אפקט של ברק או נצנוץ המכונה "אוונטורסנס". בשל העובדה כי האוונטורין הוא שילוב בין מינרלים נוהגים להגדירו, בדרך כלל, כסוג של סלע ולא כמינרל בפני עצמו.
"פצלת אוונטורין", סוג של סלע המכונה גם אבן שמש, דומה מאוד לאוונטורין בעל גוונים של אדום וכתום, אם כי פצלת אוונטורין (בדרך כלל אוליגוקלז, אבל גם אורתוקלז) היא בדרך כלל בעלת שקיפות גבוהה יותר. לעיתים קרובות האוונטורין הוא מפוספס וכאשר מצוי הפוקסיט בכמות גדולה מאוד הסלע הופך אטום, דבר הגורם במבט ראשון לטעות בינו לבין מינרל הנחושת הירוק והמפוספס מלכיט.
פרנץ דליטש
כיום הוא זכור בעיקר כמתרגם הברית החדשה לעברית. הוא בלט במומחיותו לשפה העברית. דליטש גם חיבר, בשיתוף עם יוהאן פרידריך קרל קייל, פירוש לתנ"ך שראה אור ב-1861.
חייו
דליטש עצמו דחה את השמועות בדבר מוצאו היהודי כביכול. הרקע לשמועות אלה היה ללא ספק הבקיאות והידע המדהים של דליטש בספרות עברית וספרות רבנית והעניין הרב שגילה בבישור (מיסיון) ליהודים. אפילו "מיטיבו" לוי הירש היהודי המיר דתו ונטבל לנצרות כנראה בהשפעתו של דליטש.
פועלו
דליטש נחשב לאחד מן מפרשי התנ"ך הנוצריים החשובים ביותר של המאה ה -19: הוא נחשב כלמדן מעמיק ומקיף, בעל בקיאות רבה בספרות חז"ל וכפרשן חשוב בתאולוגיה המקראית תוך הקפדה בהקשר הפילולוגי.
אחד מסדרי העדיפויות העליונים של דליטש היה להבהיר ולהכיר את הברית החדשה ליהודים. מסיבה זו, הוא טרח ועבד במשך 51 שנים על תרגומה של הברית החדשה מהמקור היווני ללשון העברית (ייתכן שחלק מן הכתבים הראשונים של הברית החדשה נכתבו בעברית או ארמית). התרגום יצא לאור בשנת 1877 "כברית החדשה".
דו-רגליות
התפתחות הדו-רגליות האנושית
יש לפחות שתים עשרה השערות שונות לגבי האופן והסיבות להתפתחות הדו-רגליות אצל בני אדם. דו-רגליות התפתחה הרבה לפני התפתחות המוח האנושי הגדול או פיתוח כלי אבן. התמחויות דו-רגליות נמצאות במאובנים של אוסטרלופיתקוס מלפני 4.2-3.9 מיליון שנה, אם כי סאהלנטרופוס אולי צעד על שתי רגליים כבר לפני שבעה מיליון שנה. עדויות ראשונות לשינוי אצל נקבות בני האדם בעמוד השדרה המותני נצפו אצל פרימטים טרום-מודרניים כמו אוסטרלופיתקוס אפריקנוס. ההבדל הזה נראה כהתאמה אבולוציונית של נקבות לשאת על המותן עומס בצורה טובה יותר במהלך ההריון, הסתגלות שפרימטים שאינם דו-רגליים לא היו צריכים לבצע. ההשערות השונות אינן בהכרח בלעדיות זו מזו ומספר כוחות נפרדים עשויים לפעול יחד כדי להוביל לדו-רגליות אנושית. חשוב להבדיל בין התפתחות לדו-רגליות לבין התאמה לריצה, שהגיעה מאוחר יותר.
השערת הסוואנה
העדויות המאובנות חושפות כי הומינינים דו-רגליים מוקדמים עדיין היו מותאמים לטפס על עצים בזמן שהם גם הלכו בצורה זקופה. ייתכן כי דו-רגליות התפתחה ביערות, ובהמשך הוחלה על הסוואנה. מאובנים הומיניניים שנמצאו בסוואנות הובילו את האנתרופולוגים להאמין שהומינינים חיו אך ורק בסביבות אלה מכיוון שלא נמצאו מאובנים הומיניניים באזורים מיוערים. עם זאת, מאובנים הם תופעה נדירה, והעובדה שלא נמצאו מאובנים הומיניניים ביערות לא מובילה בסופו של דבר למסקנה כי מעולם לא חיו שם הומינינים. נוחות התאוריה מבוססת הסוואנה גרמה להתעלמות מנקודה זו במשך יותר ממאה שנה.
פיזיולוגיה
תנועה דו-רגלית מתרחשת במספר דרכים, ודורשת התאמות מכניות ונוירולוגיות רבות. חלק מאלה מתוארים להלן.
אליהו אשתור
דרכו במחקר
מחקריו החלוציים והמקיפים של אשתור זכו להערכה רבה בעולם האקדמי, הן בישראל והן מחוצה לה, ויעידו על כך פרסומיו הרבים בשפות השונות, והעובדה שהוזמן להרצות באוניסיטאות המובילות בעולם, באירופה ובארצות הברית. רבים מהם נחשבים למחקרי יסוד בתחומם, והם ממשיכים להיות מצוּטטים כמעט בכל מחקר העוסק בנושא (לרבות מחקרים של חוקרים מארצות מוסלמיות).
סדרת הספרים על קורות היהודים בספרד המוסלמית
לאחר שהחל לעבוד כמרצה באוניברסיטה העברית, בשנת 1955, החל במקביל לעבוד על מחקרו הגדול השני, שעסק בקורות היהודים בספרד המוסלמית.
מפרץ פטרס
בשנת 2004 נחנך גשר ריו–אנטיריו, גשר מעוגן כבלים המקשר בין העיר ריו שבדרום המפרץ לעיר אנטיריו שבצפונו. הגשר נחשב ליצירת מופת ארכיטקטונית והנדסית עקב ההתגברות המתוחכמת שנעשתה בבניתו על הקשיים הרבים שעמדו בפני מהנדסי הגשר. קשיים אלה כללו מים עמוקים, חומרי בניין לא בטוחים ליסודות, פעילות סייסמית באזור, וסכנת צונאמי והתרחבות מפרץ קורינתוס עקב תזוזת לוחות טקטוניים.
אווינה ואן דיסהוק
קורות חייה
היא נשואה לטים דה זאוב (Tim de Zeeuw) גם הוא פרופסור לאסטרונומיה.
השכלה ומסלול מקצועי
ואן דיסהוק למדה כימיה ומתמטיקה לתואר ראשון (1977), תואר שני בכימיה, בהצטיינות יתרה, (1980), ודוקטורט באסטרוכימיה, בהצטיינות, (1984). את כל לימודיה עשתה באוניברסיטת ליידן. בשנים 1984 עד 1987 הייתה פוסט דוקטורנטית באוניברסיטת הרווארד. בשנת הלימודים 1987/8 שימשה כפרופסור אורח באוניברסיטת פרינסטון. מ-1988 עד 1990 הייתה פרופסור משנה לאסטרוכימיה במכון הטכנולוגי של קליפורניה. ב-1990 חזרה להולנד, לאוניברסיטת ליידן. ב-1995 מונתה שם לפרופסורית לאסטרופיזיקה מולקולרית תפקיד בו היא משמשת עד היום (אוגוסט 2018). במקביל הייתה ב-2000 פרופסורית אורחת בברקלי.
פעילותה המדעית
ואן דיסהוק היא מחלוצות מדע האסטרוכימיה. הדיסרטציה שלה לדוקטורט הייתה בנושא "פוטוליזה ועירור של מולקולות בתווך בין-כוכבי. מחקריה מתמקדים בלימוד המבנה של גופים קוסמיים על פי ספקטרום הפליטה המולקולרי שלהם. המחקרים משלבים בין התחומים הבאים:
יוסטון
כלכלת יוסטון מהווה בסיס תעשייתי רחב בתחומי אנרגיה, ייצור, אווירונאוטיקה וטכנולוגיה; רק ניו יורק מהווה בית לחברות רבות יותר מרשימת Fortune 500. נמל יוסטון מדורג ראשון בארצות הברית בשינוע טונאג' מטען בין-לאומי, ושני בטונאג' מטען כולל. העיר מכונה "עיר החלל", והיא נחשבת לעיר עולם המובילה בעסקים, סחר בין-לאומי, בידור, תרבות, תקשורת, אופנה, מדע, ספורט, טכנולוגיה, חינוך, רפואה ומחקר. בעיר נמצאת אוכלוסייה מרקע אתני ודתי מגוון וכן קהילה בין-לאומית גדולה, והיא נחשבת לעיר המגוונת ביותר מבחינה אתנית בטקסס ובארצות הברית. יוסטון היא גם בית למספר רב של מוסדות תרבות, המושכים כ-7 מיליון מבקרים מדי שנה לאזור המוזיאונים של העיר, ובפרט במרכז התיאטראות המוביל של העיר.
היסטוריה
בשנות ה-70 המאוחרות היה זינוק באוכלוסיית העיר, כשאנשים מאזורים אחרים עברו ליוסטון במספרים גדולים. התושבים החדשים הגיעו בצל ההזדמנויות הרבות לתעסוקה בתעשיית הנפט, שנוצרו כתוצאה מאמברגו הנפט הערבי. עם הגידול במשרות המקצועיות הרבות, יוסטון הפכה ליעד עבור אנשים אקדמאיים רבים, כולל אפרו-אמריקאים.
באוגוסט 2005 העיר שימשה מקלט ליותר מ-150,000 תושבי ניו אורלינס אשר פונו בעקבות הוריקן קתרינה. חודש לאחר מכן, 2,500,000 תושבים מאזור יוסטון התפנו בעקבות הוריקן ריטה, אשר גרם לבסוף לנזק מועט ביוסטון. היה זה הפינוי האורבני הגדול ביותר בתולדות ארצות הברית. בספטמבר 2008 פגע הוריקן אייק ביוסטון.
כלכלה
בשנת 2013 זוהתה יוסטון כעיר מספר אחת בארצות הברית ביצירת מקומות עבודה על ידי הלשכה האמריקאית לסטטיסטיקה, לאחר שהיא לא הייתה רק העיר הגדולה הראשונה שהחזיקה לעצמה את כל המשרות שאבדו במהלך ההאטה הכלכלית שקדמה לה, אלא גם לאחר ההתרסקות. הכלכלן וסגן נשיא למחקר בשותפות יוסטון רבתי פטריק ינקובסקי ייחס את הצלחתה של יוסטון ליכולתם של תעשיות הנדל"ן והאנרגיה של האזור ללמוד מטעויות היסטוריות. יתרה מזאת, ינקובסקי הצהיר כי "יותר ממאה חברות בבעלות זרה עברו להתגורר, הרחיבו או הקימו עסקים חדשים ביוסטון" בין 2008 ל -2010, הפתיחות הזו לעסקים חיצוניים הגבירה את יצירת המשרות בתקופה בה הביקוש המקומי היה נמוך. גם בשנת 2013, שוב הופיעה יוסטון ברשימת "המקומות הטובים ביותר לעסקים וקריירה" בפורבס.
ממשל
נבחרי העיר הם ראש העיר, מבקר העיר ו -16 חברי מועצה. ראש העיר הנוכחי של יוסטון הוא סילבסטר טרנר, דמוקרט שנבחר בהצבעה לא מפלגתית. ראש העיר של יוסטון משמש כמנהל הראשי של העיר, כמנכ"ל ונציג רשמי, ואחראי על ההנהלה הכללית של העיר ועל פי ראייתו החוקים והתקנות נאכפים.
חינוך
ביוסטון 17 מחוזות בתי ספר. מחוז בתי הספר העצמאיים מכיל כ-112 קמפוסים הכוללים גני ילדים, בתי ספר ותיכונים. בנוסף בעיר קרוב ל-300 בתי ספר פרטיים.
אופניים
ליוסטון מספר רוכבי האופניים הגדול ביותר בטקסס עם מעל 260 קילומטרים של שבילי אופניים. מערכת שיתוף אופניים פעילה באמצעות 29 תחנות במרכז העיר ואזור השכונות.
נמלי תעופה
נמל התעופה השלישי הוא נמל התעופה אלינגטון (לשעבר בסיס חיל האוויר של ארצות הברית) הנמצא בשימוש הצבא והממשל, נאס"א, וכן משמש מגזרי תעופה נוספים.
ירגזי צהוב-לחי
מאפיינים פיזיים
ירגזי צהוב-לחי הוא עוף קטן, אם כי בינוני ביחס לבני משפחתו; אורכו 16 ס"מ ומסתו 18–23 גרם. ראשו צבוע בצבעים בוהקים: לחייו, גבותיו ועורפו צהובים, טבעת העין הקטנה ופס העין שחורים, והוא בעל ציצה שחורה וגדולה ששוליה צהובים. פס רחב ושחור עובר בגחון, החל מהסנטר ועד לתת־השת. צידי החזה והבטן צהובים קרוב לראש ודוהים עד לחום-אפרפר באזור תת־השת. הגב מנומר בצבעי שחור וצהוב, הסוככות שחורות עם שני פסי כנף לבנים, והאברות שחורות עם שוליים לבנים. הזנב שחור עם שוליים לבנים. הצעירים דהויים עם חזה בצבע אפור וציצה קטנה. המקור שחור וקצר, כף הרגל אפורה-כחלחלה, וקשתית העין חומה כהה.
אמילי קאר
אמילי קאר (באנגלית: Emily Carr; 13 בדצמבר 1871 – 2 במרץ 1945) הייתה אמנית וסופרת קנדית, חברת קבוצת השבעה.
ביוגרפיה
כילדה הייתה קרובה לאביה והוא היווה השפעה גדולה עליה. הוא עודד את עצמאותה של אמילי וטיפח את אהבתה הגדולה לטבע ולהיסטוריה. האב היה גאה במורשתו האנגלית אולם שאף להעניק לילדיו חינוך קנדי ושלח אותם לבתי ספר ציבוריים, אף על פי שבאותה עת חינוך בבית ספר פרטי נחשב לבחירה הראויה לילדים מן המעמד הבינוני.
כשהייתה אמילי בת 14, נפטרה אימה ממחלת השחפת. אביה נפטר שנתיים לאחר מכן. לאחר מות הוריה, הועברה לחסות אחותה הבכורה אדית. קאר סלדה מן החינוך הקפדני של אחותה ושכנעה את האפוטרופוס שלה, ג'יימס לאוסון, לאפשר לה ללמוד אמנות בבית הספר לעיצוב של קליפורניה בסן פרנסיסקו, והיא החלה את לימודיה בבית הספר בשנת 1890 שם רכשה ידע בציור נופים וטבע דומם. לאחר שלוש שנים אולצה לשוב לוויקטוריה בעקבות הרעה במצב הכלכלי של המשפחה.
נפטרה בשנת 1945 בוויקטוריה.
פלורי (זמרת)
לורן אליזבת סטרהם (באנגלית: Lauren Elizabeth Strahm; נולדה ב-10 באוקטובר 1990) היא זמרת-יוצרת ומפיקה מוזיקלית אמריקאית. משנת 2013, הוציאה את סינגלים שונים, עד שבשנת 2016, הוציאה את אלבום הבכורה שלה Love and War, בשנת 2016. מתוך האלבום יצא הלהיט "Hurts Like Hell", אשר זכה להצלחה רבה בעולם, תוך שאוזכר בתוכניות טלוויזיה וסרטי קולנוע שונים, כמו סדרת האימה האמריקאית "צעקה".
בשנת 2018, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט. הגרסה המחודשת של פלורי זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול. כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.
קריירה
בשנת 2016, יצא אלבום הבכורה המצליח שלה, Love and War. מתוך האלבום יצאו סינגלים שונים, תוך ש-"Hurts Like Hell", נכלל בו גם כן. שנתיים לאחר מכן, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט. הגרסה המחודשת שלה זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול. כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.
ג'ון אדינגטון סימונדס
סימונס ידוע בעיקר בשל מחקריו בתרבות הרנסאנס, בהם חיבור מקיף בשם "הרנסאנס באיטליה" וביוגרפיה של מיכלאנג'לו, וכן בשל שני כתבים שהוציא לאור: "סוגיות באתיקה היוונית" (1871), הסוקר מקרים של פדרסטיה והומוסקסואליות ביוון העתיקה, ו"סוגיות באתיקה המודרנית" (1891), העוסק בדיכוי הומוסקסואליות בעידן הנוצרי. מאמריו הסבירו מושגים שלא הובנו כהלכה באותה התקופה ויצרו הקשר היסטורי ותרבותי לנושא ההומוסקסואליות בתקופה שבה היו יחסי מין בין גברים אסורים באנגליה על-פי חוק.
כתביו של סימונס השפיעו באופן בולט על סקסולוגים מודרניים כגון הבלוק אליס ומגנוס הירשפלד. בנוסף, הוא פעל לכינון קבוצת אינטרס של אינטלקטואלים שהתעניינה בנושא והיוותה צעד ראשון להתארגנויות פוליטיות של להט"ב.
אל קפונה
שנים מוקדמות
קפונה נולד בשנת 1899 בברוקלין לזוג הורים קתוליים שהיגרו מאיטליה. אביו גבריאל קפונה היה ספר מאזור העיר נאפולי, ואמו תרזה (לבית ראיולה) הייתה תופרת מאזור סלרנו. לזוג נולדו שבעה בנים ושתי בנות:
הפעילות בשיקגו
לאחר שעבריינים יריבים ניסו להתנקש בחייו של טוריו ופצעו אותו באורח קשה, הוא חזר לאיטליה והוריש את עסקיו לקפונה. במהלך תקופת היובש פרחה המאפיה בארצות הברית, וקפונה הפך לדמות החזקה והחשובה ביותר בעולם התחתון של שיקגו. קפונה התחמק מאישום בזכות איום על עדים, ומתן שוחד לבכירים בכוחות הביטחון ובעירייה – לרבות ראש העיר דאז ויליאם תומפסון. מעריכים כי הארגון של קפונה הרוויח בשנות השיא כ-100 מיליון דולר בשנה – סכום אגדי באותה תקופה.
בשנת 1929 ניסה קפונה לחסל את יריבו העיקרי, באגס מורן באירוע שנודע בשם "טבח יום ולנטיין". בניסיון התנקשות זה חוסלו שבעה מאנשיו של מורן, בעת שערכו פגישת עבודה. מורן עצמו ניצל, כי איחר להגיע לפגישה.
המעצר
פרשנות משפטית חדשה לחוקי המיסים חדשים שהתקבלה בשנת 1927 איפשרו לממשלת ארצות הברית להאשים את קפונה בהעלמת מס הכנסה. במקביל לחקירת המס שניהל פרנק וילסון, הוקם צוות בראשות סוכן משרד האוצר אליוט נס – שעסק בהפרות של חוק היובש. צוות המיסים הצליח לתפוס קבלות שקשרו את קפונה לעסקי הימורים בלתי חוקיים ולהעלמת מס הכנסה.
קפונה נעצר והועמד למשפט בשנת 1931. הוא הודה באשמה בתקווה לזכות בעסקת טיעון, אך השופט דחה אפשרות כזו. אנשיו של קפונה ניסו לשחד ולאיים על המושבעים, אך הדבר התגלה על ידי סוכניו של נס. חבר המושבעים הוחלף כולו, והניסיון להטות את המשפט נכשל. קפונה הורשע בחמישה סעיפי אישום (מתוך 23), ונידון ל-11 שנות מאסר.
מארק לעזרביץ' גלאי
קורות חיים
ב-1937 סיים את לימודיו במכון הפוליטכני של לנינגרד ובבית הספר לטייסים של מועדון האוויר של לנינגרד.
בשנת 1958 השתחרר מהכוחות המזוינים של ברית המועצות בדרגת פולקובניק (הדרגה המקבילה לאלוף-משנה). במהלך העבודה הטיס 124 סוגי מטוסים, מסוקים ודאונים.
רוני דלומי
2010–2011: אלבום בכורה
בספטמבר 2010, לאחר שני סינגלים בלבד שיצאו מהאלבום, זכתה דלומי בשלושה תוארי "זמרת השנה", האחד במצעד הפזמונים העברי השנתי של רשת ג' לשנת תש"ע בשיתוף עם ערוץ 24, השני במצעד של רדיו אמצע הדרך, והשלישי במצעד של קליק ישראלי. "תן" אף נבחר לשיר השנה ב"טקס נבחרי השנה" של ערוץ הילדים. בנובמבר 2010 יצא הסינגל השלישי מתוך אלבום הבכורה של דלומי, "כך או כך", לשירו של רובי דרקו רוסה הפורטו-ריקני, "Mas Y Mas".
בחודשים נובמבר 2010-ינואר 2011 השתתפה דלומי בהפקה "לילה מטורף בפסטיגל" עם השיר "נגמרו לי המילים" שהגיע למקום השני בתחרות.
2012–2014: אלבום שני
ב-8 ביולי 2013, יצא לאור אלבום אולפן השני שלה "תחזיקו", באלבום נכלל גם השיר "שלחי אותו" שייצא לראשונה במסגרת הפרויקט "עוד מעט נהפוך לשיר".
בטקס "נבחרי הילדים 2013" של ערוץ הילדים נבחרה כ"זמרת השנה".
באוקטובר 2014 השתתפה דלומי בסיבוב ההופעות השני של המופע המוזיקלי המבוסס על הסדרה "גאליס". המופע נקרא בסיבוב זה "I LOVE GALIS" והועלה בהיכל נוקיה.
2018–הווה: אלבום רביעי
ב-20 במרץ 2023 הוציאה את הסינגל את הסינגל "בדרך אל הים". ב-8 באוגוסט הוציאה את הסינגל "בסוף זה בא".
משחק
בנוסף להצלחתה כזמרת, דלומי מטפחת את קריירת המשחק שלה, הן בתיאטרון והן בטלוויזיה, במגוון רחב של סוגות, ובנוסף, גם בדיבוב סרטים וסדרות.
בתיאטרון
ב-2013 שיחקה בתפקיד ליזל, בתו הבכורה של קפיטן פון טראפ, במחזמר "צלילי המוסיקה".
במרץ 2022 החלה לשחק בתפקיד הראשי במחזה המוזיקלי "ינטל" בתיאטרון הבימה. באותה שנה החלה לשחק בתפקיד ראשי במחזמר "השנה היפה בחיי" בהפקת תיאטרון הבימה, ותיאטרון חיפה. כמו כן, באותו החודש הנחתה לראשונה את אירוע "הפילהרמונית בג׳ינס" בהיכל התרבות תל אביב.
בקולנוע ובטלוויזיה
ביוני 2015 לוהקה דלומי לצוות המורים בעונה החדשה של תוכנית הריאליטי "בית ספר למוסיקה". חודש לאחר מכן, החלה להנחות תוכנית בערוץ הילדים בשם "אם רק תיתן" (בדומה למילים משירה "תן"), שעוסקת בנתינה ועזרה לזולת. באוקטובר 2015 החל שידורה של העונה השלישית של התוכנית "בית ספר למוסיקה", בה היא השתתפה בתור אחת מארבעת המורים, לצד קרן פלס, שרית חדד ויהורם גאון.
יורם ניסינוביץ'
ביוגרפיה
יורם ניסינוביץ' יליד אשדוד, למד בישיבה תיכונית ובישיבת הסדר בנווה דקלים, שירת בצה"ל בחטיבת גבעתי. בהמשך למד במרכז האקדמי בית מורשה בירושלים, כמו כן למד ולימד בבית המדרש "אלול" בירושלים ובמוסדות אחרים.
איוואן מז'וראניץ'
ביוגרפיה
בשנת 1848 הוא הוציא מאמר "Hrvati Magjarom" בו תמך בהקמת ממלכה הונגרית-קרואטית על בסיס ההסדר הפוליטי שכבר קיים בשווייץ. במהלך שנות ה-60 של המאה ה-19 איוואן מז'וראניץ' שירת בווינה כמנהל מחלקת קרואטיה בממשל.
בשנת 1873 הוא מונה לבאן של קרואטיה וכהין בתפקיד זה עד לשנת 1880. בתקופה זו איוואן מז'וראניץ' קידם מספר רפורמות חשובות בתחום המשפט.
איוואן מז'וראניץ' היה נשוי לאלכסנדרה ונולד להם בן דימיטריה דמטר שהיה משורר קרואטי, נכדתה היא איוונה ברליץ'-מז'וראניץ'.
בית חגי
היסטוריה
היישוב עלה לקרקע בשנת 1984, ביום י"ט תמוז ה'תשמ"ד. הגרעין המקים הורכב מחבריהם של הנרצחים, מהישיבה, מהצבא ואף מבני משפחה, מכירים ומוקירים. עם הזמן נקלטו ביישוב משפחות נוספות ונבנתה שכונת הקבע הראשונה.
כלכלה
כלכלת התושבים מתבססת בעיקר על מקומות עבודה בקריית ארבע והר חברון וכן בסביבה הרחוקה יותר - ירושלים בצפון ובאר שבע בדרום. רבים מהתושבים עוסקים בתחום החינוך וחלקם במקצועות חופשיים או בעלי עסקים עצמאיים ביישוב ומחוץ לו.
ביישוב פועל מוסד טיפולי לנוער. כ-50 חניכים בגילאי 11–18 חיים בחמישה משפחתונים, בהם נערים הסובלים מליקויי למידה, הפרעות קשב וריכוז, והפרעות רגשיות/נפשיות אשר חיים בצוותא, באורח חיים דתי, בניהולה של משפחה ומתארחים בבתיהם של תושבי בית חגי. הנערים לומדים בבית ספר מפת"ן שבכפר ורובם לומדים מקצוע (נגרות, מסגרות, חקלאות וגינון).
גאר ד'אורסה
היסטוריה
בשנת 1977 החליטה ממשלת צרפת להפוך את מבנה תחנת הרכבת למוזיאון לאמנות. משרד האדריכלים ACT (האדריכלים רנו בארדוו, פייר קולבוק וז'אן־פול פיליפון) נבחרו להתאים את המבנה למטרתו החדשה - וזאת באמצעות הקמת כ-20,000 מטרים רבועים של שטחי תצוגה. המוזיאון נפתח ב-1 בדצמבר 1986 במעמד נשיא צרפת פרנסואה מיטראן. שעון התחנה הגדול ניצב עדיין בחלל המרכזי של המוזיאון.
אלהמברה
סיור באלהמברה
מול הכניסה למתחם נמצא אלקאסאבה, שרידי המבצר המקורי, שממגדל השמירה שלו נראה נוף העיר גרנדה. משם עוברים לארמונות הנסרידים, שבהם נמצאים המגורים המלכותיים, ולאואסיס - נווה של מזרקות ובריכות צלולות, שבו התנהלה הממלכה המוסלמית. הארמון המלכותי מחולק לשלושה אזורים לפי שימושם:
אלדאיר קינטאנה
אלדאיר אלחנדרו קינטאנה רוחאס (בספרדית: Aldair Alejandro Quintana Rojas) הוא כדורגלן קולומביאני, המשחק בעמדת השוער בקבוצת אתלטיקו נסיונל.
נבחרת לאומית
קיבל את זימון הבכורה שלו לנבחרת ב-27 באוגוסט 2019, כאשר זומן על ידי המאמן קרלוס קיירוש לשני משחקי הידידות מול ו. ביוני 2021 זומן על ידי המאמן החדש של הנבחרת למוקדמות מונדיאל 2022 ולטורניר הקופה אמריקה 2021.
פאונדלינג הוספיטל
המוסד החדש
מתוך 15,000, רק 4,400 שרדו והתקבלו למוסד. סך ההוצאה הייתה כ-500,000 ליש"ט, אשר הפחידה את בית הנבחרים. לאחר שבטלו הצעת חוק שהציעה לגייס את הכספים הדרושים על ידי מערכת המיסים הכללית, הם הגיעו למסקנה כי הכניסה למוסד ללא הבחנה צריכה להפסק. המוסד -״פאונדלינג הוספיטל״ - שהיה צריך לממן את עצמו אימץ שיטה של קבלת ילדים רק תמורת סכומי כסף ניכרים, מה שהוביל לפעמים למצב שהיו מחזירים את הילדים אל ההורה. לבסוף הופסק נוהג זה בשנת 1801 שממנה ואילך הפך לכלל יסודי שלא נדרש כסף כתנאי לקבלה למוסד. באותו הזמן, לידה מחוץ לנישואים נשאה סטיגמה עמוקה, במיוחד עבור האם, וגם עבור הילד. לכן נקבע כי כל הילדים ״בבית החולים פנדלינג״ יהיו של נשים לא נשואות, וכולם היו הילדים הראשונים של אמותיהם. העיקרון היה למעשה זה שניסח הסופר הנרי פילדינג ב״תולדות טום ג 'ונס״ (1749) "אני חושש כי נשים רבות הפכו לנטושות ושקעו לזנות כי לא ניתן היה לאחזר את הטעות הראשונה שלהן." הכוונה שיילדו מחוץ לנישואים.
אורחים לרגע
אודות הסרט
הסרט הופק בשיתוף קרן הקולנוע הישראלי, המיזם לקולנוע וטלוויזיה בירושלים, הקרן לעידוד הסרט הישראלי. זהו סרט הביכורים של מאיה קניג והסרט הראשון שמתרחש על רקע מלחמת לבנון השנייה.